pixibog
En pixibog er en billedbog for småbørn. Siden 1954 har Illustrations-forlaget/Carlsen (nu BonnierCarlsen) udgivet en serie pixibøger som samtryk i Danmark, Sverige og Tyskland. I 1998 passerede serien 700 forskellige titler, hver på 16 sider i formatet 10 cm×10 cm.
Hvert år udkommer der nye pixibøger, og bøgerne er (2022) i alt solgt i over 50 millioner eksemplarer. I daglig tale bruges betegnelsen pixibog ofte om andre bøger i et lille format, men det er BonnierCarlsen der har ophavsret til pixibøgernes format (10x10 cm).
Ordet pixi stammer fra bogseriens amerikanske forbillede. En pixi er en lille skovtrold eller alf.